Diari Oficial de la Generalitat Valenciana


Sumari del DOGV 6204, del 11-02-2010 (2010/1044)

Informació pública de l'aprovació del programa d'actuació aïllada, comprensiu d'un pla de reforma interior i projecte d'urbanització per al desenvolupament i urbanització de la parcel·la cadastral 2569910GN9674I5134MM, situada a la travessia Tales-Suera, núm. 3.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6204

Data del DOGV
:   11-02-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/1044


Data del document
:   15-12-2009

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Informació pública de l'aprovació del programa d'actuació aïllada, comprensiu d'un pla de reforma interior i projecte d'urbanització per al desenvolupament i urbanització de la parcel·la cadastral 2631536UD2485S2622LI, situada a la travessia Tales-Suera, núm. 3. [2010/1044]  
El Ple de l'Ajuntament de Borriana, en sessió realitzada amb caràcter ordinari en data 3 de desembre de 2009, va adoptar resolució amb la següent part dispositiva:  
«Primer. Acceptar les al·legacions formulades per Fernando Vázquez Albert, en nom i representació d'Iberdrola Distribución Eléctrica, SAU, en data 1 d'abril de 2003 (reg. entrada núm. 3928, de 4 d'abril), en el sentit abans exposat.  
Segon. Aprovar el programa d'actuació aïllada, comprensiu d'un pla de reforma interior i projecte d'urbanització per al desenvolupament i urbanització de la parcel·la cadastral 6123791XP5773R6858OZ, situada a la travessia Tales-Suera, núm. 3, presentat en data 30 de juliol de 2009 per Vicente Domingo García Marzá i María Jesús Corbalán Valero. L'esmentat pla de reforma interior té com a objecte modificar el règim d'actuació, d'integrada a aïllada, de la parcel·la de què es tracta, mantenint-se el règim de les actuacions integrades respecte de les altres parcel·les que formen l'àmbit de la unitat d'execució A-9 del Pla General.  
Tercer. Decidir com a modalitat de gestió la gestió indirecta i delegar la condició d'urbanitzador en favor de Vicente Domingo García Marzá i María Jesús Corbalán Valero, d'acord amb l'alternativa tècnica; queda condicionada l'adjudicació al dipòsit de la garantia que s'expressarà al fet que se subscriga el contracte urbanístic, així com a la seua inscripció en el Registre de Programes i Agrupacions d'Interés Urbanístic.  
Quart. Requerir Vicente Domingo García Marzá i María Jesús Corbalán Valero perquè en el termini de 15 dies, comptadors de la notificació del present acord, dipositen en la tresoreria municipal la fiança o garantia de 19.208,82 euros, coincident amb l'import del pressupost de contracta de les obres d'urbanització (sense IVA), i perquè, en el termini d'un mes, comptador de la notificació de la present resolució, subscriga el contracte urbanístic proposat.  
Cinqué. Declarar la innecessitat de llicència de parcel·lació per a segregar de la parcel·la registral 24144, situada a la travessia Tales-Suera, núm. 3 (cadastral 2343637NH0552T9375JD), de 421,20 m², la superfície de 48,55 m² amb destinació a vials segons les alineacions oficials i queda una superfície de solar edificable de 332,65 m².  
Sisé. Remetre el programa d'actuació aïllada i pla de reforma interior objecte d'aprovació i adjudicació a la conselleria competent en matèria de territori, de conformitat i als efectes previstos en l'article 137.6 de la LUV en relació amb l'article 326 del ROGTU.  
Seté. Remetre, en suport digital, a la Conselleria competent en matèria de territori còpia completa i diligenciada del contracte i Projecte d'urbanització, en compliment del que disposa l'article 328 del ROGTU i amb els requisits assenyalats en l'article 585 del ROGTU.  
Vuité. Una vegada inscrits el programa d'actuació aïllada i pla de reforma interior per al desenvolupament de la parcel·la cadastral 6235044IP4988U2637MD, situada a la travessia Tales-Suera, núm. 3 de Borriana, en el registre urbanístic corresponent, publicar l'aprovació d'aquests i del projecte d'urbanització en el Butlletí Oficial de la Província, així com ressenya d'aquesta aprovació en el Diari Oficial de la Comunitat Valenciana, tal com disposen els articles 104 i 106 de la LUV en relació amb els articles 327 i 586 del ROGTU.  
Nové. Notificar aquest acord als interessats i significar que, contra aquest, que posa fi a la via administrativa, es podrà interposar, en el termini d'un mes, recurs potestatiu de reposició, o, en el termini de dos mesos comptadors a partir del següent al del rebut d'aquesta notificació, recurs contenciós administratiu davant del Jutjat Contenciós Administratiu de Castelló de la Plana, de conformitat amb el que disposen els articles 116 i 117 de la Llei 30/1992, de 26 de novembre, i l'article 46 de la Llei 29/1998, de 13 de juliol. Això sense perjudici que puguen utilitzar-se altres recursos si s'estimara oportú.»  
Cosa que es fa pública per a general coneixement.  
Borriana, 15 de desembre de 2009.- L'alcalde: José R. Calpe Saera.